জনতা ব্যাংকের এমডি হিসেবে দায়িত্ব পালন শেষে ২০১৭ সালের ২৭ অক্টোবর অবসরে যান আবদুস সালাম। বর্তমানে তিনি ফার্স্ট সিকিউরিটি ব্যাংকের উপদেষ্টা। বাংলাদেশ কমার্স ব্যাংক তাঁকে এমডি বানাতে কেন্দ্রীয় ব্যাংকে গত মাসে একটি প্রস্তাব পাঠিয়েছে। জানা গেছে, তাঁর মেয়াদে জনতা ব্যাংকে বিভিন্ন অনিয়ম হওয়ার কারণেই তা আটকে রেখেছে কেন্দ্রীয় ব্যাংক। এ দুটি ব্যাংকই চট্টগ্রামভিত্তিক এস আলম গ্রুপের নিয়ন্ত্রণে।